钦定古今图书集成/方舆汇编/职方典/第1245卷 > 衡州府公署考 府志
## 钦定古今图书集成/方舆汇编/职方典/第1245卷 > 衡州府公署考 府志

本府

衡州府署　在城东北隅。宋以来皆建治于此。元末毁于兵。洪武三年，知府高从训始建。正统中，知府邹良重修。成化间，知府何珣复鼎新之。万历二十一年，知府陆志孝大为缮修。旧制：正堂五间，东经历司，西照磨所。左右为六房，前为仪门，又前为大门。大门外有石坊，题曰：“湖南名郡。” 为门于其下，以司启闭，傍列石槛。其仪门东为清军、捕盗、管粮三署。捕署之前为寅宾馆，粮署之左为土地祠。其仪门西为理刑署，为司狱司。仪门左右辟夹道，以便各厅出入焉。正堂之后为后堂，又后为知府。廨东为同知，廨东之南为推官，廨西为捕盗通判，廨西之南为管粮通判。廨西之左右为经历、照磨、知事廨为吏舍。崇祯癸未，经“逆寇” 张献忠之难，诸廨署悉煨烬，惟府后廨与清军廨理刑厅堂仅存。自甲申迄丙戌，守佐诸官，或草草创竖，或出就外舍。

皇清，知府范明宗始营葺正堂东西二库及左右六

房。顺治十五年，知府李光座营后堂五间，扁曰“居敬” ，有《居敬堂碑记》在堂内。今知府张奇勋复捐赀增饬之。又于大门左右建保釐、师帅二坊，规制肃然。顺治六年，裁捕盗通判等，寻又裁知事。今仪门之东，祇戎捕同知及管粮通判二厅暨土地祠。仪门之西，祇理刑故署暨司狱司，馀诸幕官廨署及寅宾馆，犹待修复。

清军公署　旧在仪门东。万历间，移于按察行署之左，今华光祠傍。后毁于兵。

皇清间，仍建于仪门东，管粮署之北。因奉裁，捕盗通

判遂合为戎捕署焉

捕盗公署　旧在仪门东，后毁。顺治六年，奉裁并于同知。

管粮公署　：在仪门东戎捕署之南。康熙二年，通判吕之绎捐俸重建。

理刑公署　旧在仪门西。万历中，移于按察行署之右。崇祯间，推官孙襄仍移仪门西。自是，前署后廨，始合一焉。屡罹兵燹，厅至今犹存。

皇清康熙六年奉裁。

抚院司　在府治西南。旧为察院司。顺治十二年，偏沅抚院袁廓宇驻节于此，遂为抚院司。后兵巡道胡允、史必遵皆相继移为兵巡署。今仍为抚院司。

察院司　在县治左，旧系卫址。顺治十三年，知县余天溥督建。

布政司　在府治南，今废。

按察司　在府治东，今华光祠傍，久废。万历中，复移建于鼓楼之西，今亦废。

兵备分巡道司　旧在府学右，崇祯末，毁于兵。顺治十一年，兵巡道张武烈移于旧司之北，因民居增饬之，然终浅隘不可居，今为客署。分司　凡二司在雍王府旧基，南北相向。明天启七年，桂藩复建，遂废。

递运所　在江东岸，久废。

税课司　在潇湘门河街之南，久废。

永丰仓　在府治南，久废。

南漕仓　在府治西北，顺治中建。凡衡阳、衡山、耒阳、常宁、安仁五县仓皆在焉。

广盈仓　在北城外，即临蒸驿故地。顺治十二年，内院洪承畴驻石鼓，督运军储，建此仓。阴阳学　在府治南，今废。

医学　在府治南，今废。

僧纲司　在花药寺

道纪司　旧在西湖观，今在“回龙观。”

衡阳县署　在西门内。明洪武初年建。正统七年，知县林靖重修。万历十七年，知县胡遵化大为修葺。正堂三间，后为后堂，左右为六房，前为仪门。仪门左为寅宾馆。后堂之北为知县廨，设屏大门之外。崇祯癸未，经寇难，一火无馀，垂十馀年。官斯土者，咸寓外舍。

皇清顺治戊戌，知县余天溥始建立大堂及后廨体

制肃焉

县丞廨　旧在县治左，今废，暂移南门外《鲜羊巷》。

主簿廨　旧在县治右，今奉裁，廨亦废。

典史廨　旧在县治左，今废，暂移南门城内。河泊所　在湘江东岸，今废。

江东巡检司　在耒江新城市。

松柏市巡检司　，在县南一百二十里。

便民仓　在北城外青草桥之北，滨于湘水。知府徐孚始建。及嘉靖中，知府周诏增置，每里为一廒，民甚便之。久毁于兵。今知县王《鸾冲》初卜营焉。

预备仓　凡五，一在永丰仓左，一在慕道一都，一在长平一都，一在永伏四都，一在重江一都，今废。

养济院　在城南，今废。

外州县

衡山县署　在巾紫峰下，古白茅镇地。明洪武六年，知县陆伯良建。正统十一年，知县龚俛重修。成化十七年火。十九年，知县刘熙修复。嘉靖九年，大水浸圮。十三年冬，知县彭簪再建。匾其堂曰《牧爱》。万历四十年，知县何登高重葺。

皇清康熙六年，知县王家贤撤而新之。正堂三间：堂

后为后堂三间，穿堂五间，左右厢房各三间，左官厨，右册房。官宅居后堂正中。正堂左为金银库，贮官帑；右为龙亭库，藏仪仗；堂前为戒石亭。吏书房六，居厅事左右。前为仪门，为土地祠。宾馆居仪门外。头门、二门俱系重修。

县丞厅　久裁

主簿厅　旧在县署左，今裁。

典史厅　今在正堂左

察院司　在北门内

布政分司　在十字街东。

按察分司　在布政司右。

行府　在通津门直街

河泊所　，在县东南滨江，后革罢。本县带管税课司　，在县东十字街，正统间罢之，本县带管。

岳津镇巡检司　明成化二十二年，知县刘熙迁于雷家埠。

草市巡检司

阴阳学　在县治东

医学　在县治东

僧会司　在县东北清凉寺。

道会司　在安宝观

药局　今废

养济院　在城北

耒阳县署　在北门内。明洪武二年，知县徐煜建。嘉靖间，知县黄鏊、马宣相继重修。万历乙卯，知县朱学忠复修。正厅五间，匾曰：“忠爱。” 后堂三间，匾曰《冰蘗节操》。左右司房，东列吏、户、礼附架阁库；西列兵、刑、工附承发房。前为戒石亭，又前为仪门。仪门外，左为土地祠，右为寅宾馆。知县廨在后堂内正中，皆旧制也。

县丞廨　原在县署东，今废。

主簿廨　原在县署西，今裁。

典史廨　原在司房东

布政司　旧在县西

按察司　旧在县东

罗渡巡检司　在县西南。

阴阳学　　、医学　俱在县南。

僧会司　在寺

道会司　在观

养济院　旧在县南

常宁县署　在城西门内。明正统初，知县赵忠建。成化二十二年，知县谢廷举重修。万历元年，知县陶敬图更新之。崇祯十一年毁于兵，知县徐兆奎重建。至

皇清康熙九年，倾圮过半，知县张问明捐俸修造。次

第。告成：正堂三间，抱厅三间，后二堂五间，问明额曰“无逸堂。” 又后三堂三间，君子堂三间，后衙五间，内书室左右各三间。正堂东西列吏书房各三间，戒石亭一座。亭前为仪门，门左为土地祠，右为寅宾馆，久废。

典史廨　在县署东

布政司　旧在县治南，久废。

按察司　旧在县治北，久废。

府公署　旧在县治西，久废。

税课司　旧在县治东

阴阳学　　、医学　俱在“按察司街。”

僧会司　在湘山寺

道会司　在《北镇观》。

惠民药局　旧在县治南门外。

养济院　在县治北门外。

安仁县署　。宋乾德八年升场为县。县治在宜阳乡。咸平五年，知县高岳徙于永安铺之香草坪，即今治。明洪武元年，知县韦衡新立县署。弘治四年知县贺俊重修。正堂三间，匾曰“牧爱。” 后为后堂。后堂北为县廨，廨东为吏隐堂，嘉靖间知县张宥建。西为四知堂，万历间知县李继铉建。西南为退思堂，知县赖霖建。正堂左右为六房，前为仪门，门外为寅宾馆，左为土地祠，前为谯楼。堂东西列二库，西贮龙亭仪仗，东贮官镪。凡此皆旧制也。

典史廨　旧在县堂左

布政司　旧在县治东

按察司　旧在布政司右。

税课司　旧在县治东南，久革。

安平巡检司　在县南三十里。初设于县南七十里。明正统中，徙今所。

潭湖巡检司　在县北三十里。

阴阳学　旧在县治南

医学　旧在阴阳学右

僧会司　在惠日寺

道会司　在崇真观

惠民药局　旧在县治东，久废。

养济院　在县治北

酃县署　，宋嘉定四年置邑。历元规模草创。明洪武初，知县朱玑建立县治。正中为牧爱堂，堂前为赞政亭，两腋为东、西二库，亭前为戒石亭。天启时，知县庄大化立坊，题曰“廉明公正坊。” 东、西为六房，仪门居其前。门东为土地祠，西为寅宾馆，正堂后为春风堂，上为映宿楼、后为县廨。岁久颓敝殆尽。

皇清康熙元年，县令李朝事莅任，《次第修建规制略》：

备

典史廨　在仪门左

布政司　在县治西，今废。

按察司　在县治东，今废。

府馆　在县治西，今废。

炎陵公署　，旧名“天使馆” ，居陵之下。兵火后，鞠为茂草。康熙七年，宗人府府丞高奉

敕致祭。知事李朝事重为“创立。”

阴阳学　在县治南，今废。

医学　在县治东，今废。

僧会司　在青台寺

道会司　在《洞真观》。

惠民药局　在县治西，今废。

养济院　在县治东，今废。

桂阳州署　州治即唐平阳县地，在城北。洪武九年丙辰刱建。天顺八年冬毁于寇，同知管淳修复。成化十年甲午复毁，知州何琪再建。嘉靖二十八年知州林垠重修。万历元年知州王训额其堂曰“节爱。” 十五年，知州罗大奎重新之。二十二年知州郭槃易“节爱” 匾曰“桂华堂。” 抱厅、后厅、常盈、仪仗二库，俱增新焉。旧时州治正堂三间，堂前左右列六房。中为甬道，竖戒石亭。前为仪门，仪门前为谯楼。门内右黄册库，左土地祠。宾馆一所。知州蒋学成匾曰“虚受。” 正堂后为知州廨。自明以后，修废不一。至

皇清顺治十八年，州判王锟署州事，重建“抱厅。”康熙

八年知州吴宗杞改建正堂，制如旧，而加高州同《廨　原》在州署东，为清军厅。康熙六年，奉文裁去判官，更为戎粮厅。

判官廨　，原在州署右，后改左。今奉裁，廨亦废。吏目廨　，在州署西中匾曰“茇思堂。” 康熙七年，吏目唐明玉建。

布政司　在旧仓基左，今废。

按察司　在州治后，今废。

府馆　在分司左，今废。

泗洲寨巡检司　在州北八十里。

牛桥巡检司　在州南六十里。今奉裁。

阴阳学　在治前左，今废。

医学　在治前右，今废。

僧正司　旧在能仁寺

道正司　旧在元妙观

养济院　“在州治西南。”

嘉禾县署　，明崇祯十二年初设县，本府同知张恂时署县务，即建衙舍。明末兵毁，至今邑令僦居民舍，其馀营造概未遑也。

临武县署　明洪武三年，知县贾元凯始建。天顺三年，獞人入寇，残毁，县丞张祯督修，中为“正。”

堂三间，匾曰“明威厅” 事后为协恭堂；堂后为县廨。正堂下东西列六房，前为仪门，又前为谯楼。仪门左为寅宾馆；馆右为土地祠；祠左为仪仗库。明末圮废俱尽，邑令皆僦民舍以居。

皇清康熙七年，知县侯九鼎于旧址如制新建典史。

杨应登董其事

县丞廨　原在县治东，久奉裁。

主簿廨　原在县治西，久奉裁。

典史廨　原在县治东南隅。

布政司　原在县治西北，今废。

按察司　在县治东，今废。

府馆　在县治前，今废。

税课司　原在县治西南，明正统中革。

两路口巡检司　在县北八十里。

赤土巡检司　，在县东四十里。久废，附入桂阳牛桥巡检司。

河泊所　在县治东，明正统中革。

阴阳学　在县治东，今废。

医学　在县治西，今废。

僧会司　在县治北

道会司　在县治东

惠民药局　在县前，今废。

养济院　在县治西，今废。

蓝山县署　宋绍定间，知县赵汝澹始迁今治。端平乙未，知县柴梦规重修县厅。元延祐间，知县丘仲熙再为鼎建。元末毁于兵。明洪武初，知县刘接重建。明末复毁。

皇清康熙间创新之。正堂三间，后厅三间，戒石铭勒。

仪门额上：仪门一座，头门一座，上立谯楼。堂东西为六房，廨库房三间，厢房三间，土地祠、寅宾馆俱在仪门内。知县正宅正厅三间，前厢房四间，中厅三间，后厢房二间，书房、厨舍称是，多属今令郑梦坤建造。

县丞廨　原在县署东。久奉裁，廨亦废。

主簿廨　原在县署西。久奉裁，廨亦废。

典史廨　在县治东

布政司　旧在县治西，今废。

按察司　在县治西北

府馆　旧在县治东

大桥巡检司　在县西六十里。

毛俊堡巡检司　在县东二十里。

干溪巡检司　在县北五十里。

阴阳学　原在县前左，今废。

医学　原在县前右，今废。

僧会司　旧在普云寺

道会司　旧在玉虚观

养济院　在北门外